Alĝerio: Ekkresko de rasismo en interreto kontraŭ la sub-saharaj migrantoj
#000001
La Tutmonda Tago pri la rifuĝintoj, la 20an de junio 2017, estis markita de kreskado de rasismaj diroj kontraŭ la sub-saharaj migrantoj kaj rifuĝintoj en la sociaj retoj en Alĝerio. La NROj pri defendo de la homaj rajtoj mobiliziĝis por postuli de la alĝeriaj aŭtoritatoj, ke ili «apliku la leĝon».
#000003
La retkriminala sekcio de la alĝeria polico komencis enketon pri la rasisma kampanjo kontraŭ la sub-saharaj migrantoj, kiu plenplenigis la sociajn retojn, aparte Fejsbuko kaj Tvitero, raportas la retpaĝo de la alĝeria ĵurnalo francoparolanta, El Bilad.
#000004
Laŭ la ĵurnalo Le Desk, la kradvorto «Ne al la afrikanoj en Alĝerio» ( #لا_للافارقه_في_الجزاير) estis vaste dividita (la 20an de junio 2017) en Tvitero. Ankaŭ la mesaĝoj, kiuj denuncas tiujn rasismajn dirojn.
#000005
«Estas skandale, ke okaze de la Tutmonda Tago de la rifuĝintoj, kelkaj personoj decidis plenumi rasisman kampanjon kontraŭ la sub-saharaj migrantoj kaj rifuĝintoj», indignis Hassina Oussedik, direktorino de "Internacia Amnestio" aliĝinta al la "Alĝeria Ligo por la defendo de la homaj rajtoj". Ni petas de la alĝeriaj aŭtoritatoj, ke ĝi alprenu ĉiujn nececajn aranĝojn, kaj apliku la leĝon, kiu kondamnas la rasismajn dirojn kaj la alvokon al perforto. Tiu ekkresko de malamego en la reto, kiu spegulas la rasismajn agojn, kies viktimoj estas la sub-saharaj migrantoj, intervenas ĉe la momento, kiam la ministrejo pri internaj aferoj indikas, ke tiuj ĉi estas bonvenaj.
#000006
Nureddin Bedui indikis la 19an de junio 2017, laŭ la alĝeria Novaĵagentejo APS, ke la rifuĝintoj «kiuj devenas de lando suferantaj pri malfacilaj kondiĉoj estas gastoj, kiujn ni devas akcepti tiel kurace, kiel sociale kaj psikologie, ĉu individue ĉu grupe». Same, raportas la novaĵagentejo, «nacia sliparo por censadi la nombron de afrikaj migrantoj, kaj ilian situacion» estas nun en preparo.
#000007
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000008
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000010